### Beslutningstema

Der skal træffes beslutning om godkendelse af anskaffelsessummen i forbindelse med Skema B for opførelse af 42 almene ungdomsboliger og fælleshus.

Domea.dk har fremsendt ansøgning på vegne af Tønder Boligselskab, afd. 1316 Campus Tønder.

### Historik

Efter forudgående godkendelse i Kommunalbestyrelsen blev skema A tilsagn 3. september 2021 fremsendt til Tønder Boligselskab, afd. 1316 [adresse]. Kommunalbestyrelsen godkendte den 24. november 2022, at fristen for indberetning af skema B blev forlænget til 3. september 2024.

### Sagsfremstilling

Forhøjelse og overskridelse af maksimumbeløb.

For at afbøde kraftigt stigende byggepriser vedtog Folketinget med virkning fra den 14. september 2022, indenfor en pulje af 1.400 boliger, at give mulighed for at overskride maksimumsbeløbet for de boliger, som er omfattet af puljen. Derudover fremrykkes den ordinære pristalsregulering af maksimumsbeløbene. Det betyder, at anskaffelsessummen fra skema A til skema B er forøget med 7,6 mio. kr.

Det følger af lovændringen, at Kommunalbestyrelsen og Landsbyggefonden får mulighed for at godkende skema B, selvom anskaffelsessummen forhøjer maksimumbeløbet med op til 20 %. Overskridelsen af maksimumbeløbet finansieres med 10 % lån fra kommunen på samme vilkår som kommunalt grundkapitallån og 90 % lån fra [adresse].

Overskridelsen forudsætter, at Tønder Boligselskab fra Landsbyggefonden får tilsagn om andel af puljen på 1.400 boliger med 4,2 mio. kr.

Ansøgning om andel i pulje på 1.400 boliger fremsendes til Landsbyggefonden efter Økonomiudvalgets indstilling af skema B, men før Kommunalbestyrelsens godkendelse af skema B. Det betyder, at såfremt Tønder Boligselskab ikke får tilsagn om 4,2 mio. kr. i andel af pulje på 1400 boliger til overskridelse af maksimumbeløbet, videresendes indstillingen ikke til behandling i Kommunalbestyrelsen, og ansøgningen tilbagesendes til behandling hos Tønder Boligselskab.

Lån til overskridelse af maksimumbeløb medfører ikke højere husleje.

Skema B endelig anskaffelsessum før byggeriets påbegyndelse.

Tønder Boligselskab oplyser ved fremsendelse af skema B, at projektet blev udbudt den 3. januar 2023 i totalentreprise til 3 indbudte entreprenører. Alle modtagne tilbud lå over, hvad der var muligt at holde indenfor maksimumbeløbet. Derfor blev der indledt dialog med de bydende entreprenører om mulige besparelse.

Samtidig med fremsendelse af skema B ansøgning har Tønder Boligselskab indgået en betinget totalentrepriseaftale med den vindende entreprenør. Her er stadig tale om en overskridelse af maksimumbeløbet, men overskridelsen er mindre end 20 %. Dette er indenfor rammen efter lovændringen.

Anskaffelsessummen ved skema B udgør 46.880.526 kr. Dette beløb skal sammenholdes med, at anskaffelsessummen ved behandling af skema A i 2021 var opgjort til knap 39,25 mio. kr.

Specifikation af den samlede økonomi og finansiering af anskaffelsessummen fremgår af bilag 1.

Den kommunale garanti er fortsat ikke opgjort beløbsmæssigt. Denne opgørelse vil først foreligge, når ejendommen er opført og værdiansat af kreditforeningen.

Der vil i forbindelse med byggeriet blive opkrævet et kommunalt støttesagsgebyr svarende til 2,5 promille af anskaffelsessummen.

Godkendelse af husleje.

Bygherren har oplyst, at lejen for boligerne vil udgøre 1.060 kr. per m2. Den leje, som godkendes, opkræves, når byggeriet udlejes første gang efter færdiggørelsen, og indtil byggeregnskab, skema C, er godkendt.

Det fremsendte projekt overholder fortsat den gældende lokalplan.

Efter godkendelse af skema B fremsendes ansøgning om byggetilladelse.

Det er oplyst, at der ikke vil forekomme udgifter til merinvesteringer til energi.

### Økonomi

Udover et 10 % rente- og afdragsfrit kommunalt grundkapital lån på [adresse] kr., og et 10 % kommunalt rente og afdragsfrit lån på 342.000 kr. til overskridelse af maksimumbeløb skal kommunen yde garanti for den del af kreditforeningslånet, som på tidspunktet for lånets optagelse har pantsikkerhed ud over 60 % af ejendommens værdi. Realkreditlån, som optages af almene boligorganisationer, påvirker ikke den kommunale låneramme.

### Lovgrundlag

Lov om almene boliger, støttebekendtgørelsen, udlejningsbekendtgørelse.

### Fagchefen for Politik og Strategi indstiller,

|  |  |
| --- | --- |
| at | skema B med en samlet anskaffelsessum på 46.882.000 kr. godkendes, |
| at | garanti for den del af kreditforeningslånet, som på tidspunkt for lånets optagelse har pantsikkerhed ud over 60 % af ejendommens værdi, godkendes, |
| at | grundkapitallån på [adresse] kr. svarende til 10 % af anskaffelsessummen godkendes, |
| at | udvidelse af maksimumbeløbet godkendes, |
| at | grundkapitallån på 342.000 kr. svarende til pulje i henhold til 1.400 boliger godkendes betinget af tilsagn fra Landsbyggefonden om ansøgt beløb, |
| at | den beregnede husleje på 1.060 kr. per m2 godkendes, og |
| at | indstillingen videresendes til Kommunalbestyrelsen betinget af tilsagn fra Landsbyggefonden om ansøgt beløb på andel i pulje på 1400 boliger. |

Beslutning fra Økonomiudvalget, 14. december 2023, pkt. 7:

Indstillingen anbefales.

### Beslutning

Indstillingen godkendt.